				|

		52013PC0276

			Priekšlikums PADOMES LĒMUMS par Eiropas Savienības nostāju attiecībā uz priekšlikumu grozīt Muitas konvenciju par starptautiskajiem preču pārvadājumiem, kuros izmanto TIR karneti (1975. gada TIR konvenciju) /* COM/2013/0276 final - 2013/0148 (NLE) */

			   	PASKAIDROJUMA RAKSTS
1.           PRIEKŠLIKUMA KONTEKSTS
1.1.        Priekšlikuma pamatojums un
mērķi
Eiropas Savienības vārdā ar
Padomes Regulu (EEK) Nr. 2112/78 tika apstiprināta 1975. gada 14. novembra
Muitas konvencija par starptautiskajiem preču pārvadājumiem,
kuros izmanto TIR karneti (TIR konvencija). Konvencija
Savienībā stājās spēkā 1983. gada 20. jūnijā.
Ierosinātā lēmuma
mērķis ir attiecībā uz Savienību pieņemt
jaunākos TIR konvencijas grozījumus, par kuriem vienojusies ANO EEK
ar transportu saistīto muitas jautājumu darba grupa un kurus pēc
tam pielāgojusi 1975. gada TIR konvencijas
Administratīvā komiteja, un attiecībā uz kuriem
jāpabeidz ES iekšējās procedūras.
Administratīvā komiteja 2012. gada
5. jūlijā saskaņā ar konvencijas 59. panta 1. un 2. punktu
nosūtīja ģenerālsekretāram priekšlikumus grozīt
konvencijas 6. panta 2.bis punktu un 9. pielikumu, un
konvencijas piecdesmit trešajā sesijā, kas notika Ženēvā 2012. gada
9. februārī, tos pieņēma.
Ģenerālsekretārs 10. jūlijā izdeva
depozitāra paziņojumu C.N.358.2012.TREATIES, kurā paziņoja,
ka tad, ja līdz 2013. gada 10. jūlijam neviena
Līgumslēdzēja puse nebūs paudusi iebildumus pret
ierosinātajiem grozījumiem, tie stāsies spēkā 2013. gada
10. oktobrī.
1.2.        Vispārīgs konteksts
TIR konvenciju administrē Apvienoto
Nāciju Organizācijas Eiropas Ekonomikas Komisija (ANO EEK)
Ženēvā, un ar konvenciju ir izveidota muitas tranzīta
procedūra starptautiskajiem preču pārvadājumiem ar
autotransportu. Saskaņā ar konvenciju preces, kurām piemēro
muitas un nodokļu atlikšanas nosacījumus, atļauts
transportēt pāri valstu robežām ar muitas dienestu minimālu
iejaukšanos pārvadāšanas procesā. TIR sistēma sekmē
starptautiskās tirdzniecības attīstību, jo tiek
mazināti starptautiskajos pārvadājumos ierastie kavējošie
faktori. Ar šādas sistēmas palīdzību iespējams
būtiski ietaupīt transporta izmaksas, jo tiek mazināta
kavēšanās tranzīta procesā. Sistēmas
vissvarīgākā priekšrocība ir tā, ka TIR konvencija,
pateicoties starptautiskai galvojumu ķēdei, nodrošina nepieciešamo
galvojumu salīdzinoši vienkāršu pieejamību.
ANO EEK ar transportu saistīto muitas
jautājumu darba grupa ir vienojusies, ka TIR konvencijā ir
nepieciešami daži grozījumi. Šie grozījumi attiecas uz TIR konvencijas
6. panta grozīšanu ar mērķi TIR konvencijas 9. pielikuma
ieviest jaunu daļu, proti, III daļu, ar ko iedibina
nosacījumus un prasības, kas jāizpilda starptautiskai
organizācijai, kam piešķir atļauju uzņemties atbildību
par starptautiskas galvojumu sistēmas efektīvu organizēšanu un
darbību un TIR karnešu iespiešanu un izsniegšanu. Šāda
starptautiskā organizācija pašlaik ir Starptautiskā
Autotransporta organizācija (IRU).
Šī jaunā III daļa 9. pielikumā
papildinās mērķi, kas izvirzīts 9. pielikumā,
kurš attiecas uz privātā sektora piekļuvi
TIR procedūrai un kurā jau ir aplūkotas atļaujas
valsts apvienībām izdot TIR karnetes, kā arī
atļaujas fiziskām un juridiskām personām izmantot
TIR karnetes.
1.3.        Spēkā esošie
noteikumi priekšlikuma jomā
TIR konvencijas 6. pants un
skaidrojumi par tās 6. panta 2.bis punktu.
1.4.        Atbilstība
pārējiem Savienības politikas virzieniem un mērķiem
Lēmuma priekšlikums atbilst kopējai
tirdzniecības un transporta politikai. TIR sistēma, kas
sekmē preču pārvadājumus ar autotransportu, nodrošina
preču pārvadājumus 68 konvencijas
līgumslēdzēju valstu teritorijā ar minimālu muitas
iestāžu iejaukšanos, un tā, pateicoties starptautiskai galvojumu
ķēdei, arī ļauj salīdzinoši vienkārši saņemt
nepieciešamos galvojumus. TIR konvencijas panāktie vienkāršojumi
atbilst pārskatītajai Lisabonas stratēģijai.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMS
2.1.        Apspriešanās ar
ieinteresētajām personām
Apspriešanās metodes, galvenās
mērķnozares un vispārīgs respondentu raksturojums
Priekšlikums tika apspriests ar Starptautisko
Autopārvadātāju savienību (IRU). Apspriedes notika
Muitas tiesību aktu komitejas (koordinācija — Ženēvā)
sanāksmēs un ANO EEK ar transportu saistīto muitas
jautājumu darba grupas sesijās.
Atbilžu kopsavilkums un tas, kā
tās ņemtas vērā
Labvēlīgs atzinums.
2.2.        Ekspertu atzinumu
pieprasīšana un izmantošana
Neatkarīgu ekspertu atzinums nebija
vajadzīgs.
2.3.        Ietekmes
novērtējums
Ierosinātie grozījumi nemaina
TIR konvencijas 9. pielikuma būtību. Tomēr, ieviešot
jauno III daļu, tiks papildināts minētā pielikuma
mērķis, jo TIR sistēmas vadības
pārredzamības labad tiks skaidri noteikta visu tās
dalībnieku loma un pienākumi. Turklāt TIR sistēmā
pašlaik liela nozīme ir starptautiskajai organizācijai,
tāpēc TIR konvencijā būtu skaidri
jādefinē šī organizācija un jāizskaidro, kā
piemērojama atļaujas piešķiršanas procedūra šai
organizācijai. Ieviešot šos nosacījumus un prasības
TIR konvencijas juridiskajā tekstā, saskaņā ar 0.6.2.bis-2. skaidrojumu
tiks arī vienkāršota UNECE un starptautiskās
organizācijas rakstiskā vienošanās.
3.           PRIEKŠLIKUMA JURIDISKIE ASPEKTI
3.1.        Ierosināto pasākumu
kopsavilkums
Ierosinātajā lēmumā
izklāstīta Savienības nostāja attiecībā uz
priekšlikumu grozīt Muitas konvenciju par starptautiskajiem preču
pārvadājumiem, kuros izmanto TIR karneti.
3.2.        Juridiskais pamats
Līguma par Eiropas Savienības
darbību 207. pants un 218. panta 9. punkts.
3.3.        Subsidiaritātes princips
Priekšlikums ietilpst Eiropas Savienības
ekskluzīvā kompetencē (kopējā tirdzniecības
politika), tāpēc nav vajadzīga subsidiaritātes principa
pārbaude (Līguma par Eiropas Savienības darbību 5. panta
3. punkts).
Ierosinātos grozījumus vispirms
pieņēma ANO EEK ar transportu saistīto muitas jautājumu
darba grupa un TIR konvencijas Administratīvā komiteja.
3.4.        Proporcionalitātes
princips
Priekšlikums ir saskaņā ar
proporcionalitātes principu. Tas ļauj ieviest grozījumu
starptautiskā nolīgumā, kurā jau ir ievērots
proporcionalitātes princips.
3.5.        Juridisko instrumentu
izvēle
Ierosinātais juridiskais instruments:
lēmums.
Parasti starptautiskus nolīgumus un šādu
nolīgumu grozījumus Eiropas Savienības tiesību
sistēmā iestrādā, pieņemot lēmumu.
4.           IETEKME UZ BUDŽETU
Priekšlikums neietekmē Savienības
budžetu.
2013/0148 (NLE)
Priekšlikums
PADOMES LĒMUMS
par Eiropas Savienības nostāju
attiecībā uz priekšlikumu grozīt Muitas konvenciju par
starptautiskajiem preču pārvadājumiem, kuros izmanto
TIR karneti (1975. gada TIR konvenciju)
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 207. pantu
saistībā ar 218. panta 9. punktu,
ņemot vērā Eiropas Komisijas
priekšlikumu,
tā kā:
(1)       Ar Padomes 1978. gada 25. jūlija
Regulu (EEK) Nr. 2112/78[1]
Savienības vārdā tika apstiprināta 1975. gada 14. novembra
Muitas konvencija par starptautiskajiem preču pārvadājumiem,
kuros izmanto TIR karneti (TIR konvencija), un Savienībā
tā stājās spēkā 1983. gada 20. jūnijā[2].
(2)       TIR konvencijas
konsolidētā versija tika publicēta pielikumā Padomes 2009. gada
28. maija Lēmumam 2009/477/EK[3],
saskaņā ar kuru Komisijai nākamie konvencijas grozījumi
jāpublicē Eiropas Savienības Oficiālajā
Vēstnesī, norādot to spēkā stāšanās
dienu.
(3)       ANO EEK ar transportu
saistīto muitas jautājumu darba grupa 2011. gada oktobrī
pēc plašām apspriedēm nolēma, ka TIR konvencijā
ir nepieciešami daži grozījumi. Šie grozījumi attiecas uz TIR konvencijas
6. pantu un tādas jaunas daļas, proti, III daļas
ieviešanu TIR konvencijas 9. pielikumā, ar kuru iedibina
nosacījumus un prasības, kas jāizpilda starptautiskai
organizācijai, kurai piešķir atļauju uzņemties
atbildību par starptautiskas galvojumu sistēmas efektīvu
organizēšanu un darbību un TIR karnešu iespiešanu un
izsniegšanu.
(4)       Ierosinātie
grozījumi TIR konvencijā ievieš starptautiskas
organizācijas definīciju un skaidri nosaka atļaujas
piešķiršanas procesu šai organizācijai. Ieviešot jauno 9. pielikuma
III daļu, tiks papildināts tā mērķis, jo tiks
skaidri noteikta visu TIR sistēmas dalībnieku loma un
pienākumi, un tiks palielināta sistēmas vadības
pārredzamība. Ieviešot šos nosacījumus un prasības
TIR konvencijas juridiskajā tekstā, saskaņā ar 0.6.2.bis-2. skaidrojumu
tiks arī vienkāršota ANO EEK un starptautiskās organizācijas
rakstiskā vienošanās.
(5)       Delegāti no visām
dalībvalstīm Muitas tiesību aktu komitejā
(koordinācija — Ženēvā) par ierosinātajiem
grozījumiem ir pauduši labvēlīgu atzinumu.
(6)       TIR konvencijas
Administratīvā komiteja 53. sesijā, kas notika 2012. gada
februārī, pieņēma ierosinātos TIR konvencijas
grozījumus, attiecībā uz kuriem jāpabeidz ES
iekšējās procedūras.
(7)       Administratīvā
komiteja 2012. gada 5. jūlijā saskaņā ar
konvencijas 59. panta 1. un 2. punktu nosūtīja
ģenerālsekretāram priekšlikumus grozīt konvencijas 6. panta
2.bis punktu un 9. pielikumu, un tos pieņēma
konvencijas piecdesmit trešajā sesijā, kas notika Ženēvā 2012. gada
9. februārī. Ģenerālsekretārs 10. jūlijā
izdeva depozitāra paziņojumu C.N.358.2012.TREATIES, kurā
paziņoja, ka tad, ja līdz 2013. gada 10. jūlijam
neviena Līgumslēdzēja puse nebūs paudusi iebildumus pret
ierosinātajiem grozījumiem, tie stāsies spēkā 2013. gada
10. oktobrī.
(8)       Tāpēc būtu
jāpieņem Savienības nostāja attiecībā uz
ierosinātajiem grozījumiem,
IR PIEŅĒMUSI ŠO LĒMUMU.

1. pants
Nostāja, ko Eiropas Savienība
ieņem TIR konvencijas Administratīvā komitejā,
balstās uz šim lēmumam pievienoto grozījumu projektu.
2. pants
Šis lēmums ir adresēts
dalībvalstīm.
Pēc grozījumu pieņemšanas
Komisija tos publicē Eiropas Savienības Oficiālajā
Vēstnesī, norādot to spēkā stāšanās
datumu.
Briselē,
                                                                       Padomes
vārdā —
                                                                       priekšsēdētājs
PIELIKUMS
TIR konvencijas 6. pantā
iekļauj jaunu punktu:
6. panta 2.bis punkts
2.bis punktu izsaka
šādā redakcijā:
“2.bis. Administratīvā
komiteja piešķir atļauju starptautiskai organizācijai
uzņemties atbildību par starptautiskas galvojumu sistēmas
efektīvu organizēšanu un darbību. Atļauju piešķir, ja
organizācija izpilda 9. pielikuma III daļā
izklāstītos nosacījumus un prasības.
Administratīvā komiteja var atsaukt atļauju, ja šie
nosacījumi un prasības vairs netiek pildīti.”
TIR konvencijas 9. pielikumā
iekļauj šādu jaunu III daļu:
“9. pielikuma jaunā
III daļa
Iekļauj jaunu
III daļu šādā redakcijā:
Konvencijas 6. pantā
minētā atļaujas piešķiršana starptautiskai
organizācijai uzņemties atbildību par starptautiskas galvojumu
sistēmas efektīvu organizēšanu un darbību un
TIR karnešu iespiešanu un izsniegšanu
Nosacījumi un prasības
1. Nosacījumi un prasības, kas
jāizpilda starptautiskām organizācijām, lai saskaņā
ar Konvencijas 6. panta 2.bis punktu saņemtu
Administratīvā komitejas atļauju uzņemties atbildību
par starptautiskas galvojumu sistēmas efektīvu organizēšanu un
darbību un TIR karnešu iespiešanu un izsniegšanu, ir šādi:
a) ar konsolidētu gada finanšu
pārskatu, ko pienācīgi revidējuši starptautiski atzīti
neatkarīgi revidenti, tiek nodrošināts pierādījums par
nevainojamu profesionālo kompetenci un finansiālo stāvokli, kas
nepieciešams starptautiskas galvojumu sistēmas efektīvai
organizēšanai un darbībai, un par organizatoriskajām
spējām izpildīt saistības, kas izriet no Konvencijas;
b) organizācija nav pieļāvusi
ne nopietnus, ne atkārtotus muitas vai nodokļu tiesību aktu
pārkāpumus.
2. Atbilstīgi atļaujai
starptautiskā organizācija:
a) TIR konvencijas
Līgumslēdzējām pusēm ar tādu valsts
apvienību starpniecību, kas ietilpst starptautiskajā
organizācijā, sniedz apliecinātas vispārējo galvojumu
līgumu kopijas un pierādījumus par galvojuma nodrošinājumu;
b) TIR konvencijas kompetentajām
iestādēm sniedz informāciju par noteikumiem un
procedūrām, kas jāievēro valsts apvienībām,
izdodot TIR karnetes;
c) TIR konvencijas kompetentajām
iestādēm katru gadu sniedz datus par prasībām, kas
iesniegtas, kas vēl nav izskatītas, par ko izdarīts
maksājums vai kas slēgtas bez maksājuma;
d) TIR konvencijas kompetentajām
iestādēm sniedz pilnīgu informāciju par TIR sistēmas
darbību, proti, savlaicīgi un pienācīgi pamatotu
informāciju par tendencēm, kuras raksturo nepabeigto TIR operāciju
skaitu un to prasību skaitu, kas iesniegtas, kas vēl nav
izskatītas, par ko izdarīts maksājums vai kas slēgtas bez
maksājuma, un kuras varētu radīt šaubas par TIR sistēmas
darbības pareizību vai kuras varētu izraisīt problēmas
tās starptautiskās galvojumu sistēmas turpmākā
darbībā;
e) TIR konvencijas kompetentajām
iestādēm sniedz statistikas datus, iedalītus pa tipiem, par to
TIR karnešu skaitu, kuras izsniegtas katrai Līgumslēdzējai
pusei;
f) TIR Kontroles komisijai sniedz
informāciju par cenu, par kuru starptautiskā organizācija
izsniedz katra veida TIR karneti;
g) veic visus iespējamos pasākumus,
lai mazinātu TIR karnešu viltošanas risku;
h) veic atbilstošus korektīvus
pasākumus, ja atklātas ar TIR karneti saistītas kļūdas
un trūkumi, un paziņo tos TIR Kontroles komisijai;
j) pilnībā iesaistās
lietās, kad tiek sasaukta TIR Kontroles komisija, lai atvieglotu
strīdu izšķiršanu;
k) nodrošina, lai visas problēmas, kas
saistītas ar krāpnieciskām darbībām vai citām
grūtībām TIR konvencijas piemērošanā, tiktu
nekavējoties paziņotas TIR Kontroles komisijai;
l) kopā ar nacionālajām
galvotājām apvienībām, kas ietilpst starptautiskajā
organizācijā, un muitas iestādēm pārvalda konvencijas 10. pielikumā
paredzēto TIR karnešu kontroles sistēmu un informē
Līgumslēdzējas puses un konvencijas kompetentās
iestādes par sistēmā konstatētajām
problēmām;
m) sniedz TIR konvencijas kompetentajām
iestādēm statistiku un datus par Līgumslēdzēju pušu
veikumu attiecībā uz 10. pielikumā paredzēto kontroles
sistēmu;
n) ne mazāk kā divus mēnešus
pirms dienas, kad provizoriski stājas spēkā vai tiek atjaunota
saskaņā ar konvencijas 6. panta 2.bis punktu piešķirtā
atļauja, ar ANO Eiropas Ekonomikas komisijas sekretariātu, kuru
pilnvarojusi Administratīvā komiteja vai kurš darbojas tās
vārdā, noslēdz rakstisku vienošanos, kurā ietver to, ka
starptautiskā organizācija uzņemas šajā punktā
izklāstītos pienākumus.
3. Ja galvotāja apvienība
informē starptautisko organizāciju par maksājuma prasību,
tad starptautiskā organizācija triju (3) mēnešu laikā dara
zināmu galvotājai apvienībai savu nostāju
attiecībā uz prasību.
4. Uz visu pēc būtības
konfidenciālo vai konfidenciāli sniegto informāciju, ko
starptautiskā organizācija tieši vai netieši ieguvusi
saistībā ar konvenciju, attiecas pienākums ievērot dienesta
noslēpumus, šo informāciju neizmanto un neapstrādā ne
komerciāliem, ne citiem mērķiem, izņemot mērķus,
kuru dēļ tā sniegta, un neizpauž trešām personām bez
skaidri izteiktas atļaujas, ko devusi persona vai iestāde, kas
informāciju sniegusi. Tomēr šādu informāciju var izpaust
bez atļaujas šīs konvencijas Līgumslēdzēju pušu
kompetentajām iestādēm, ja ir atļauts vai ir pienākums
tā rīkoties saskaņā ar valsts vai starptautisko
tiesību aktu noteikumiem vai saistībā ar tiesvedību.
Izpaužot vai paziņojot informāciju, pilnībā ievēro
spēkā esošos datu aizsardzības noteikumus.
5. Ja netiek ievēroti
iepriekšminētie nosacījumi un prasības, Administratīvajai
komitejai ir tiesības atsaukt saskaņā ar 6. panta 2.bis punktu
piešķirto atļauju. Ja Administratīvā komiteja nolemj
atsaukt atļauju, lēmums stājas spēkā ne agrāk
kā sešus (6) mēnešus pēc atsaukšanas dienas.
6. Atļaujas
piešķiršana starptautiskai organizācijai ar iepriekš
izklāstītajiem noteikumiem neskar atbildību un saistības,
ko organizācija ir uzņēmusies, pamatojoties uz konvenciju.
[1]               OV L 252, 14.9.1978., 1. lpp.
[2]               OV L 31, 2.2.1983., 13. lpp.
[3]               OV L 165, 26.6.2009., 1. lpp.


|

52010PC0452

/* COM/2010/0452 final */  Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Portugāles pieteikums EGF/2009/023 PT/Qimonda)

	[pic] | EIROPAS KOMISIJA |Briselē, 2.9.2010COM(2010) 452 galīgā redakcijaPriekšlikumsEIROPAS PARLAMENTA UN PADOMES LĒMUMSpar Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Portugāles pieteikums EGF/2009/023 PT/Qimonda)PASKAIDROJUMA RAKSTSSaskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību[1] ļauts izmantot Eiropas Globalizācijas pielāgošanās fondu (EGF), nepārsniedzot maksimālo ikgadējo apjomu EUR 500 miljonus un papildus finanšu shēmas attiecīgajām pozīcijām.EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2].Portugāle 2009. gada 17. decembrī iesniedza pieteikumu EGF/2009/023 PT/Qimonda par EGF finansiālo ieguldījumu pēc darbinieku atlaišanas Qimonda Portugal S.A.Pēc rūpīgas pieteikuma pārbaudes Komisija saskaņā ar Regulas (EK) Nr. 1927/2006 10. pantu secināja, ka minētajā regulā paredzētie nosacījumi finansiālā ieguldījuma saņemšanai ir izpildīti.PIETEIKUMA KOPSAVILKUMS UN ANALĪZEGalvenie datiEGF atsauces Nr. EGF/2009/023Dalībvalsts Portugāle2. pants a)Iesaistītais uzņēmums Qimonda Portugal S.A.Piegādes / pakārtotās ražošanas uzņēmumi 0Pārskata periods 08.06.2009. līdz to 08.10.2009.Individualizēto pakalpojumu sākuma datums 1/12/2009Pieteikuma iesniegšanas diena 17/12/2009Atlaisto darbinieku skaits pārskata periodā-- kopējais skaits 519-- galvenajā uzņēmumā 519-- piegādes / pakārtotās ražošanas uzņēmumos 0Darbinieku atlaišana pirms / pēc pārskata perioda 395Kopējais atlaisto darbinieku skaits 914Atlaistie darbinieki, kam paredzēts atbalsts 839Individualizētie pakalpojumi: budžets EUR 3 494 532Izdevumi par EGF īstenošanu[3]: budžets EUR 206 500Izdevumi (%) par EGF īstenošanu 5,6Kopējais budžets EUR 3 701 032EGF ieguldījums (EUR) (65 %) 2 405 6711.  Pieteikums iesniegts Komisijai 2009. gada 17. decembrī, un 2010. gada 28. aprīlī iesniegta papildu informācija.2.  Pieteikums atbilst EGF izmantošanas noteikumiem, kā izklāstīts Regulas (EK) Nr. 1927/2006 2. panta a) apakšpunktā, un tas iesniegts minētās regulas 5. pantā noteiktajā desmit nedēļu termiņā.Saikne starp atlaišanu un lielām strukturālām pārmaiņām pasaules tirdzniecības modeļos globalizācijas vai globālās finanšu un ekonomiskās krīzes dēļ3.  Lai noteiktu saikni starp atlaišanu un globālo finanšu un ekonomikas krīzi, Portugāle min Vācijā reģistrētā starptautiskā uzņēmuma Qimonda AG maksātnespēju 2009. gada janvārī. 2009. gada marta beigās Qimonda Portugal , kas atrodas Vila do Conde ( Norte reģions), arī paziņoja par maksātnespēju. Šā pieprasījuma iemesls bija pilnīga ražošanas izbeigšana Vācijas Qimonda rūpnīcā, kas piegādāja izejmateriālus Vila do Conde ražotnei, kā arī nespēja panākt vienošanos ar potenciālajiem ieguldītājiem, kas varētu turpināt ražošanu Portugālē.4.  Vācijā reģistrētā starptautiskā uzņēmuma Qimonda AG maksātnespēju izraisīja a) finanšu krīze, kuras dēļ saruka pasaules ekonomika un, ciktāl ir runa par Qimonda , papildu efekts, ko izraisīja spēju samazināšanās ieguldīt inovācijā un ražošanas iekārtās; b) krīzes izraisītas grūtības piekļūt finansējumam kapitāla un ieguldījumu tirgos; c) pārmērīgs piedāvājums dinamisko brīvpiekļuves atmiņu ( DRAM ) tirgū, kas izraisīja milzīgu spiedienu uz cenām, lika dažādiem uzņēmumiem samazināt ražošanu un pārskatīt krājumus; d) jaunu ražošanas tehnoloģiju izstrādei nepieciešamie lielie ieguldījumi.Atlaišanas gadījumu skaita pierādījums un atbilstība 2. panta a) apakšpunkta kritērijiem5.  Portugāle pieteikumu iesniedza saskaņā ar intervences kritērijiem, kas noteikti 2. panta a) punktā Regulā (EK) Nr. 1927/2006, kurā paredzēti vismaz 500 atlaišanas gadījumi četru mēnešu laikā uzņēmumā, kas atrodas dalībvalstī, ieskaitot darbiniekus, kurus atlaiž piegādes uzņēmumos vai pakārtotās ražošanas uzņēmumos.6.  Pieteikumā pārskata periodā no 2009. gada 8. jūnija līdz 2009. gada 8. oktobrim ir minēti 519 darbinieku atlaišanas gadījumi Qimonda . Visi minētie atlaišanas gadījumi noteikti saskaņā ar Regulas (EK) Nr. 1927/2006 2. panta otrās daļas otro ievilkumu.Paskaidrojums par minēto atlaišanas gadījumu neparedzēto raksturu7.  Portugāles iestādes apgalvo, ka nebija iespējams paredzēt globālās kredītu krīzes smagumu un no tās izrietošās sekas finanšu tirgū. Qimonda AG , kuras galvenais birojs atrodas Minhenē un ražotnes vairākās valstīs visā pasaulē, bija pasaules līderis datoros, serveros un dažādos digitālos lasītājos (MP3, mobilajos tālruņos, fotoaparātos, spēļu konsolēs) iebūvējamo DRAM atmiņu ražošanā. Portugāles pilsētas Vila do Conde ražotnē 2007. gadā bija nodarbināti 1700 strādnieki, tā ražoja pusvadītājus un sniedza inženieru pakalpojumus šajā jomā, jo īpaši darbodamās tādās jomās kā DRAM atmiņas produktu montāža un testēšana. Qimonda AG maksātnespēja 2009. gada janvārī bija pārsteigums, jo uzņēmums tajā laikā gatavojās uzsākt jaunas tehnoloģijas izmantošanu.To uzņēmumu noteikšana, kuros notikusi atlaišana, un palīdzības saņēmēju darbinieku noteikšana8.  Pieteikumā minēts, ka četru mēnešu pārskata periodā uzņēmumā Qimonda atlaisti pavisam 519 darbinieki. Pirms un pēc pārskata perioda Qimonda atlaida vēl 395 darbiniekus. No visiem 914 atlaistajiem darbiniekiem palīdzība plānota 839 darbiniekiem. 75 darbinieki, kam palīdzība netiek plānota, vai nu jau ir atraduši jaunu darbu, vai kļuvuši pašnodarbināti, vai pensionējušies, vai emigrējuši, vai citu iemeslu dēļ nav bijuši sasniedzami.9.  Palīdzības saņēmēju darbinieku sadalījumsKategorija Skaits ProcentiVīrieši 498 59,4Sievietes 341 40,6ES pilsoņi 834 99,4Personas, kas nav ES pilsoņi 5 0,615 līdz 24 gadus veci 203 24,225 līdz 54 gadus veci 627 74,7Vecāki par 54 gadiem 9 1,1Tiek minēts, ka 36,6 % darbinieku ir tikai pamatskolas izglītība (ne vairāk kā deviņi gadi izglītības iestādē) un pēcvidusskolas vai augstākās izglītības iestādi apmeklējuši tikai 10,7 % darbinieku. Vienam darbiniekam ir ilgstošas veselības problēmas / invaliditāte.10.  Dalījums profesiju kategorijāsKategorija Skaits ProcentiVadītāji 1 0,1Fiziķi, matemātiķi, inženieri 59 7,0Citas profesijas 1 0,1Ar fiziku un inženierzinātnēm saistītās profesijas 115 13,7Citas saistītās profesijas 5 0,6Biroja darbinieki 3 0,4Klientu apkalpošanas darbinieki 1 0,1Manekeni, pārdevēji un demonstrētāji 1 0,1Metalurgi, mehāniķi un saistītās profesijas 5 0,6Ar stacionāru iekārtu un ražotņu darbināšanu saistītas profesijas 1 0,1Mašīnu operatori un montieri 642 76,5Ieguves rūpniecība, būvniecības, ražošanas un transporta darbinieki 5 0,6Kopā 839 100,011.  Portugāle saskaņā ar Regulas (EK) Nr. 1927/2006 7. pantu ir apliecinājusi, ka ir piemērota sieviešu un vīriešu līdztiesības un nediskriminēšanas politika un ka tā tiks piemērota arī dažādajos īstenošanas posmos, jo īpaši saistībā ar piekļuvi EGF.Attiecīgās teritorijas un tās iestāžu un ieinteresēto personu raksturojums12.  Qimonda atradās Vila do Conde pilsētā NUTS II reģionā Norte un NUTS III reģionā Grande Porto . Norte reģions ir visblīvāk apdzīvotais un visrūpnieciskākais reģions valstī, tajā ir liela tradicionālo rūpniecības nozaru koncentrācija (tekstilrūpniecība, apģērba, apavu ražošana, koksnes un korķa apstrāde), tās papildina lauksaimniecība (piens un portvīns) un dažas jaunas nozares, piemēram, veselības tehnoloģijas. Visās nozarēs dominē mazie un vidējie uzņēmumi (MVU). Reģions joprojām cieš no sliktas izglītības bāzes, kas jo īpaši raksturīga vecākajai paaudzei, un no ilgstoša bezdarba.13.  Jomas galvenā iestāde ir Instituto do Emprego e Formação Profissional ( IEFP, I.P. ), kam ir septiņi nodarbinātības dienesti, kuru pārziņā ir konkrētie atlaistie darbinieki. Vissvarīgākais no šiem centriem atrodas Vila do Conde , kur reģistrēti 446 darbinieki. Ieinteresētās personas ir arī sociālie partneri, pilsētu padomes un pašvaldību apvienības, tāpat vairākas augstskolas un mācību centri.Gaidāmā atlaišanas ietekme uz nodarbinātību vietējā, reģiona vai valsts mērogā14.  Portugāle norāda, ka Norte reģionā ir raksturīgāks lielāks bezdarbs nekā valstī kopumā un ka bezdarbs ievērojami palielinājies: 2008. gada trešajā ceturksnī tas bija 9,1 %, savukārt tajā pašā 2009. gada laikposmā — 11,6 %. Vienlaikus ilgstošais bezdarbs Norte reģionā pašlaik ir 49 % no kopējā bezdarba. No 2009. gada janvāra līdz oktobrim Norte reģiona nodarbinātības centros reģistrēta valstī lielākā bezdarbnieku plūsma, proti 22 000 cilvēku mēnesī, 2008. gadā tā bija 17 600.Norte reģions, kur tika atlaisti darbinieki, jau saņēmis EGF atbalstu iepriekš (EGF/2009/001 PT/Norte-Centro).15.  Pieņemot par atskaites punktu nodarbinātības centru Povoa do Varzim / Vila do Conde, kur reģistrēta puse palīdzības saņēmēju darbinieku, reģistrētais bezdarbs no 2009. gada janvāra līdz oktobrim tur pieaudzis par 20,8 %, t. i., par 1631 cilvēkiem.16.  Qimonda slēgšanai uz to bija tūlītēja ietekme: reģionā, kur bezdarbs jau bija liels, nāca klāt vēl gandrīz 1000 darba meklētāju. Qimonda slēgšana ietekmē arī nākotnes izredzes reģionā, kurā tika uzskatīts, ka uzņēmums veiksmīgi ieviesis inovācijas sasniegumus, izstrādāto tehnoloģiju un īstenojis internacionalizāciju. Uzņēmums Qimonda spēja piesaistīt augstas kvalifikācijas darbiniekus, kurus reģions, iespējams, būtu zaudējis, ja nebūtu bijis tūlītēja un pievilcīga atbalsta nodarbinātībai uz vietas.Finansējamā saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētām rīcībām17.  Ierosināti šādi pasākumu veidi, tie visi ir saistīti, veidojot saskaņotu individualizēto pakalpojumu paketi, kuru mērķis ir darbiniekus atkal integrēt darba tirgū. Ņemot vērā, cik dažādi bezdarbnieki ietilpst grupā, pirmais pasākums nodarbinātības centros būs profilēt visus 839 bezdarbniekus, no kuriem 400 tiks minēti citās struktūrās tālākizglītībai, virzībai, mediācijai utt.18.  Prasmju atzīšana, validācija, sertifikācija . Paredzēta 150 cilvēkiem. Ar atzītā Jauno iespēju centra ( NOC ) palīdzību darbinieki apzinās mūža laikā apgūtās zināšanas un prasmes oficiālā un neformālā mācību vidē. Kopā ar mācībspēkiem viņi iezīmēs individualizētus dažāda ilguma risinājumus, kā validēt vidusskolas līmeņa izglītību.19.  Profesionālā apmācība . Darbiniekiem tiks nodrošināta apmācība, kas vislabāk atbilstu viņu izglītībai un prasmēm, palīdzētu viņiem pielāgoties pārmaiņām un jauniem apstākļiem un, iespējams, mudinātu iegūt darbu vai veidot uzņēmumu. Daļa apmācības būs modulāra, daļa būs pieaugušo apmācība profesionālas kvalifikācijas ieguvei, daļa specifiska individuālām vajadzībām pielāgota apmācība. Portugāle plāno nodrošināt šādu apmācību 250 personām. Apmācība notiks dažādos atzītos mācību centros, ieskaitot nozares apvienības, kur varēs gūt nozarei specifisko apmācību. Stingri ierobežotā apmērā un ar stingriem nosacījumiem tiks nodrošināti pabalsti apmācībai, ēdināšanai, transportam, personu apdrošināšanai nelaimes gadījumiem un izmitināšanai.20.  Mācību stipendija par personisku iniciatīvu . Tādējādi darbinieki varēs piedalīties piemērotā apmācībā, kam būs piekrituši, iekļaujot to savā personīgajā nodarbinātības plānā, un ko sniegs apstiprinātas apmācības iestādes. Paredzams, ka šo piedāvājumu varētu izmantot 50 darbinieki.21.  Atbalsts tiem, kas paši iekārtojas darbā . Darbiniekiem, kas EGF paketes īstenošanas laikā paši atrod sev jaunu darbu, vai nu noslēdzot līgumu uz nenoteiktu laiku, vai vismaz uz sešiem mēnešiem, piešķir stipendiju. Stipendijas apmērs atkarīgs no piedāvātā līguma ilguma, un to var palielināt, ja jaunā darba vieta atrodas vairāk nekā 100 km no darbinieka dzīvesvietas. Paredzams, ka šādu stipendiju piešķirs aptuveni 80 darbiniekiem.22.  Stimuls darba devējiem . Lai veicinātu jaunu darba vietu izveidi, darba devējiem var piešķirt finansiālu atbalstu, ja tie paraksta pilna laika līgumus ar darbinieku, kas saņem atbalstu EGF, tādējādi reāli palielinot nodarbinātību uzņēmumā. Minimālajam līguma ilgumam jābūt 12 mēnešiem, lielāku summu izmaksā tiem, kas pieņem darbā darbiniekus, noslēdzot ar tiem līgumu uz nenoteiktu laiku. Paredzams, no šā stimula gūs labumu 100 darbinieki.23.  Apmācība un tehnisks atbalsts uzņēmējdarbībā . Darbiniekiem, kas vēlas izveidot savu uzņēmumu, tiks organizēta apmācība, lai apgūtu specifiskas zināšanas un kompetences, kas vajadzīgas, lai izveidotu un pārvaldītu mazu uzņēmumu. Programmas saturs un grafiks būs elastīgs un pielāgots saņēmēju vajadzībām. Pirms pieņem lēmumu par atbalstu uzņēmuma izveidei, obligāti jāapmeklē apmācība, izņemot gadījumus, kad tiek apstiprināts, ka attiecīga apmācība vai profesionālā pieredze jau gūta. Tehnisks atbalsts projektam ietver atbalsta pasākumus uzņēmējdarbības idejas izstrādei, uzņēmējdarbības plāna sagatavošanai, uzņēmuma izveidei un projekta pēcpasākumus pirmajā darbības gadā. Paredzams, ka šo pasākumu izvēlēsies 40 darbinieki.24.  Atbalsts uzņēmuma izveidei. Kad pabeigta apmācība un sagatavošana uzņēmējdarbībai, darbinieki saņems neatmaksājamu subsīdiju EUR 20 000 apmērā par katru izveidoto darba vietu (līdz trim darba vietām), ieskaitot projekta īstenotāju. Izveidotajās darba vietās jāpieņem citi EGF atbalsta saņēmēji vai bezdarbnieki no reģiona nodarbinātības centriem, turklāt tam jābūt pilna laika darbam vismaz divus gadus. Paredzams, ka šo pasākumu izmantos 40 uzņēmējdarbībā apmācīti darbinieki .25.  Prakse darba vietā . Pasākums paredzēts, lai EGF atbalsta saņēmējiem nodrošinātu prakses laiku darba vietā, tiklīdz iegūts jauns kvalifikācijas līmenis vai izkoptas kompetences jaunā profesionālā jomā. Prakses ilgums būs no trim līdz deviņiem mēnešiem. Praktikantiem piešķirs mēneša stipendiju (tās apmērs būt atkarīgs no kvalifikācijas līmeņa), pabalstu ēdienam, transportam un apdrošināšanai. Paredzams, ka šo prakses iespēju izmantos 80 darbinieki.26.  Integrācijas plāns. Integrācijas plāns aptuveni 50 darbiniekiem laikposmā, kas nepārsniegs 12 mēnešus, nodrošinās vismaz 30 stundu darba pieredzi nedēļā. Mērķis ir panākt, lai šie darbinieki nezaudētu kontaktu ar citiem darbiniekiem, neciestu no izolācijas un motivācijas trūkuma un gūtu iespēju apgūt jaunas zināšanas un prasmes, tādējādi uzlabojot savas nodarbinātības iespējas pēc integrācijas perioda. Darbinieki ierobežotu laiku strādās pie darba devēja, kurš negūst peļņu; tāpēc viņi saņems pabalstu ēdienam, transportam, apdrošināšanu un pabalstus, kas aizstās algu.27.  Ar EGF īstenošanu saistītie izdevumi, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz sagatavošanas, pārvaldības, kontroles, informēšanas un reklāmas pasākumiem.28.  Individualizētie pasākumi, ko piedāvā Portugāles iestādes, ir aktīvi darba tirgus pasākumi, kas iekļaujas piemērotajās darbībās, kuras definētas Regulas (EK) Nr. 1927/2006 3. pantā. Saskaņā ar Portugāles iestāžu aprēķiniem šo pakalpojumu kopējās izmaksas ir EUR 3 494 532 un izdevumi par EGF īstenošanu ir EUR 206 500 jeb 5,6 % no kopējās summas. Kopējais finansiālais ieguldījums, kas pieprasīts no Eiropas Globalizācijas pielāgošanās fonda, ir EUR 2 405 671 (65 % no kopējām izmaksām).Rīcības | Paredzamais atbalsta saņēmēju darbinieku skaits | Aprēķinātās izmaksas uz vienu atbalsta saņēmēju darbinieku (EUR) | Kopējās izmaksas (EGF un valsts līdzfinansējums) (EUR) |Individualizēti pakalpojumi (Regulas (EK) Nr. 1927/2006 3. panta pirmā daļa) |Informatīva virzība un mediācija | 400 | 419,22 | 167 688 |Prasmju atzīšana, validācija, sertifikācija | 150 | 800,00 | 120 000 |Profesionālā apmācība | 250 | 2800,00 | 700 000 |Mācību stipendija par personisku iniciatīvu | 50 | 6000,00 | 300 000 |Atbalsts tiem, kas paši iekārtojas darbā | 80 | 1700,00 | 136 000 |Stimuls darba devējiem | 100 | 3500,00 | 350 000 |Apmācība un tehnisks atbalsts uzņēmējdarbībā | 40 | 2096,10 | 83 844 |Atbalsts uzņēmuma izveidei | 40 | 30 000,00 | 1 200 000 |Prakse darba vietā | 80 | 3900,00 | 312 000 |Integrācijas plāns | 50 | 2500,00 | 125 000 |Apakšsumma par individualizētiem pakalpojumiem | 3 494 532 |Izdevumi par EGF īstenošanu (Regulas (EK) Nr. 1927/2006 3. panta trešā daļa) |Sagatavošanas darbības | 3 500 |Pārvaldība | 197 000 |Informēšana un reklāmas pasākumi | 3000 |Kontroles darbības | 3000 |Izdevumu par EGF īstenošanu apakšsumma | 206 500 |Provizoriskās izmaksas kopā | 3 701 032 |EGF ieguldījums (65 % no kopējām izmaksām) | 2 405 671 |29.  Portugāle apliecina, ka iepriekš minētie pasākumi papildina darbības, kas tiek finansētas no struktūrfondiem. Portugāle arī nodrošinās skaidras revīzijas liecības attiecībā uz EGF finansētajiem pasākumiem un apliecina, ka tiem nepieprasīs vai neizmantos citu ES finansējumu.Datums(-i), kurā(-os) sākti vai plānots sākt individualizētos pakalpojumus attiecīgajiem darbiniekiem30.  Portugāle attiecīgajiem darbiniekiem individualizētos pakalpojumus, kas iekļauti saskaņotajā paketē, kurai pieprasīts līdzfinansējums no EGF, sāka sniegt 2009. gada 1. decembrī. Tādēļ minētajā dienā sākas periods, kad iespējams saņemt palīdzību, ko var piešķirt no EGF.Procedūras apspriedēm ar sociālajiem partneriem31.  Pieteikums EGF iesniegts IEFP,I.P. direktoru padomes sanāksmē 2009. gada 17. decembrī. IEFP,I.P. , kas Portugālē ir arī EGV vadošā un maksājumu iestāde, ir trīspusēja organizācija. No ieinteresētajam personām aktīvi darbojas sociālie partneri, atbalstīdami Qimonda darbinieku atkārtotu integrēšanos darba tirgū.32.  Portugāles iestādes apliecināja, ka ir ievērotas prasības, kas attiecībā uz kolektīvu atlaišanu ir noteiktas valsts un Kopienas tiesību aktos.Informācija par darbībām, kas ir obligātas saskaņā ar valsts tiesību aktiem vai atbilst koplīgumiem33.  Saskaņā ar Regulas (EK) Nr. 1927/2006 6. pantā noteiktajiem kritērijiem Portugāles iestādes pieteikumā:34.  apliecināja, ka EGF finansiālais ieguldījums neaizstāj pasākumus, par ko atbild uzņēmumi atbilstīgi valsts tiesību aktiem vai kolektīvajiem līgumiem;35.  pierādīja, ka ar rīcībām atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai;36.  apliecināja, ka piemērotie iepriekš minētie pasākumi nesaņem palīdzību no citiem Kopienas finanšu instrumentiem.37.  Iepriekš Qimonda Portugal saņēma gan ERAF, gan ESF piešķīrumus. Tie izmantoti atsevišķi un pa atbilstīgiem kanāliem. EGF ieguldījums, uz ko attiecas šis priekšlikums, nekāda ziņā neiesaista uzņēmumu, un uzņēmums arī nepiedalīsies tā īstenošanā. Šajā dokumentā ierosināto EGF ieguldījumu izmantos tikai aktīviem darba tirgus pasākumiem, lai palīdzētu bijušajiem Qimonda darbiniekiem iespējami drīz atkal integrēties darba tirgū.Pārvaldības un kontroles sistēmas38.  Portugāle ir darījusi zināmu Komisijai, ka finansiālo ieguldījumu pārvaldīs un kontrolēs valsts nodarbinātības dienests Instituto do Emprego e Formação Profissional, I.P . Kopumā tehnisko un administratīvo vadību veiks Nodarbinātības departamenta EGF intervences koordinācijas komiteja, kurā darbojas Profesionālās izglītības departamenta, Finanšu un vadības kontroles departamenta un Norte reģiona delegāciju pārstāvji. Kopējo finanšu vadību uzņēmies Finanšu un vadības kontroles departaments. Par atbalsta apstiprināšanu un izmaksu atbild Norte reģiona delegācijas. Visaktīvāk pasākumus īstenos to pašvaldību nodarbinātības centri un partneri, kuras atlaišana skārusi visvairāk. Portugāle ir apliecinājusi, ka tiks ievērots attiecīgo struktūru funkciju nošķiršanas princips.Par EGF piemērošanas revīziju un kontroli atbildēs Eiropas Sociālā fonda Vadības institūts Instituto de Gestão do Fundo Social Europeu (IGFSE, I.P.) .Finansējums39.  Pamatojoties uz Portugāles pieteikumu, ierosinātais EGF ieguldījums individualizēto pakalpojumu saskaņotajā paketē ir EUR 2 405 671, t. i., 65 % no kopējām izmaksām. Komisijas ierosinātais piešķīrums no fonda ir pamatots ar Portugāles sniegto informāciju.40.  Ņemot vērā EGF finansiālā ieguldījuma maksimālo iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās summas apmērā; līdzekļi piešķirami atbilstoši finanšu shēmas 1.a kategorijai.41.  Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā.42.  Komisija, nākot klajā ar priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par fonda izmantošanas projektu, informēt otru iestādi un Komisiju par tās nodomiem. Ja starp budžeta abām lēmējinstitūcijas iestādēm rodas nesaskaņas, tiek sasaukta oficiāla trīspusēja sanāksme.43.  Komisija atsevišķi iesniedz līdzekļu pārvietojuma pieprasījumu, lai tos iekļautu 2010. gada budžeta īpašajās saistību un maksājumu apropriācijās, kā paredzēts 2006. gada 17. maija Iestāžu nolīguma 28. punktā.Maksājumu apropriāciju avots44.  Paredzams, ka pašreizējā īstenošanas stadijā maksājumu apropriācijas, kas 2010. gadā pieejamas budžeta pozīcijā 01.04 05 “Uzņēmumu programmu pabeigšana: finanšu vides uzlabošana maziem un vidējiem uzņēmumiem (MVU)”, šajā gadā netiks pilnībā izmantotas.45.  Maksājumu apropriācijas atbilstoši prasītajam tiek pārvietotas uz trasta kontiem, lai Eiropas Investīciju fonds (EIF) jebkurā laikā varētu veikt izmaksas finanšu starpniekiem.46.  Finanšu krīze ir būtiski ietekmējusi finanšu instrumentu, jo īpaši riska kapitāla, izmaksu raksturu. Saskaņā ar Eiropas Riska kapitāla asociācijas (EVCA) ziņām, salīdzinot ar pirmskrīzes situāciju, ieguldījumi un atgūtie ieguldījumi no 2007. līdz 2009. gadam ir samazinājušies vairāk nekā uz pusi[4]. Tas ir būtiski ietekmējis arī prognozes attiecībā uz 2010. gada izmaksām.47.  Pamatojoties uz iepriekš minēto, maksājumu apropriācijas, kas paredzētas 2010. gada budžetā (35 miljoni euro MAP vajadzībām) 2010. gadā nebūs pilnībā vajadzīgas. Tāpēc pārskaitīšanai var darīt pieejamu summu EUR 2 405 671.48.  PriekšlikumsEIROPAS PARLAMENTA UN PADOMES LĒMUMSpar Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Portugāles pieteikums EGF/2009/023 PT/Qimonda)EIROPAS PARLAMENTS UN EIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 28. punktu,ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[6] un jo īpaši tās 12. panta 3. punktu,ņemot vērā Eiropas Komisijas priekšlikumu[7],tā kā:(1) Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuri atlaisti, tādēļ ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu tiem atkal iesaistīties darba tirgū.(2) EGF darbības joma tika paplašināta attiecībā uz pieteikumiem, kas iesniegti pēc 2009. gada 1. maija, iekļaujot atbalstu darbiniekiem, kas atlaisti no darba globālās finanšu un ekonomiskās krīzes dēļ.(3) Saskaņā ar 2006. gada 17. maija Iestāžu nolīgumu EGF līdzekļus gadā var izmantot ne vairāk kā EUR 500 miljonu apmērā.(4) Portugāle 2009. gada 17. decembrī iesniedza pieteikumu par EGF fonda izmantošanu attiecībā uz darbinieku atlaišanu uzņēmumā Qimonda Portugal S.A. , un 2010. gada 28. aprīlī tā iesniedza papildu informāciju. Pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot EUR 2 405 671.(5) Tādēļ EGF ir jāizmanto, lai sniegtu finansiālu ieguldījumu saistībā ar Portugāles iesniegto pieteikumu,IR NOLĒMUŠI ŠĀDI.1. pantsEiropas Savienības 2010. finanšu gada vispārējā budžeta ietvaros Eiropas Globalizācijas pielāgošanās fondu (EGF) izmanto, lai nodrošinātu EUR 2 405 671 saistību un maksājumu apropriācijām.2. pantsŠo lēmumu publicē Eiropas Savienības Oficiālajā Vēstnesī .[...]Eiropas Parlamenta vārdā — Padomes vārdā —priekšsēdētājs priekšsēdētājs [1] OV C 139, 14.6.2006., 1. lpp.[2] OV L 406, 30.12.2006., 1. lpp.[3] Saskaņā ar Regulas (EK) Nr. 1927/2006 3. panta trešo daļu.[4] Riska kapitāla ieguldījumi un atgūtie ieguldījumi: 13,1 miljardi euro 2007. gadā, 9,8 miljardi euro 2008. gadā, 5,8 miljardi euro 2009. gadā (Avots: EVCA/PEREP_Analytics for 2007-2009; Market statistics EVCA/Thomson Reuters/PwC for previous years ).[5] OV C 139, 14.6.2006., 1. lpp.[6] OV L 406, 30.12.2006., 1. lpp.[7] OV C [..], [..], [..]. lpp.


                           EIROPAS
                           KOMISIJA
                                                   Briselē, 12.10.2012
                                                   COM(2012) 589 final
                                                   2012/0284 (NLE)
                                        Priekšlikums
                                  PADOMES LĒMUMS
    par nostāju, kas Eiropas Savienības vārdā jāpieņem Apvienoto Nāciju Organizācijas
   Eiropas Ekonomikas komisijas Eiropas līguma attiecībā uz transportlīdzekļu apkalpju
            darbu starptautiskajos autopārvadājumos (AETR ) ekspertu grupā
                                (Dokuments attiecas uz EEZ)
LV                                                                                LV
 ---pagebreak---                                       PASKAIDROJUMA RAKSTS
   1. PRIEKŠLIKUMA KONTEKSTS
   ES un AETR noteikumu veidošanās gaita
   Eiropas līgums attiecībā uz transportlīdzekļu apkalpju darbu starptautiskajos
   autopārvadājumos (Accord Européen sur les Transports Routiers — AETR) paredz
   noteikumus par transportlīdzekļu vadīšanas laikposmiem un atpūtas laikposmiem
   profesionāliem transportlīdzekļu vadītājiem. Apvienoto Nāciju Organizācijas Eiropas
   Ekonomikas komisijas (ANO/EEK) aizgādībā ir izstrādāts daudzpusējs nolīgums. Pēc tā
   vadoties, ir izstrādāti līdzīgi noteikumi Eiropas Savienībā, proti, Regula (EK) Nr. 561/20061
   par transportlīdzekļa vadīšanas laiku un atpūtas laikposmiem un Regula (EEK) Nr. 3821/852
   par tahogrāfiem, kas ir reģistrācijas kontrolierīce, ko izmanto, lai pārbaudītu atbilstību
   noteikumiem par vadīšanas un atpūtas laikposmiem. Pašlaik šī nolīguma līgumslēdzējas puses
   ir 27 ES dalībvalstis un 24 Eiropas un Vidusāzijas valstis.
   ES 2006. gadā ieviesa digitālos tahogrāfus kā obligātu aprīkojumu transportlīdzekļa vadīšanas
   un atpūtas laikposmu uzraudzībai, aizstājot analogos tahogrāfus, kas tika izmantoti kopš
   1985. gada. Pēc tam AETR līgumslēdzējas puses vienojās no 2011. gada ieviest tādus pašus
   digitālos tahogrāfus transportlīdzekļos, ko izmanto starptautiskajā transportā. Šoreiz tās
   vienojās iekļaut AETR jaunu 22.a pantu, kurā paredzēta tahogrāfa specifikācija, kuru
   automātiski attiecina uz visām AETR līgumslēdzējām pusēm, lai gan ES to jau bija vienpusēji
   nolēmusi, neapspriežoties ar ārpus ES līgumslēdzējām pusēm, kad tā grozīja Regulas (EEK)
   Nr. 3821/85 IB pielikumu.
   Komisija 2011. gada 19. jūlijā iesniedza priekšlikumu grozīt Regulu (EEK) Nr. 3821/85
   attiecībā uz tahogrāfiem. Eiropas Parlaments nobalsoja par savu atzinumu 2012. gada 3. jūlijā.
   Vienlaikus Padome 27. jūnijā panāca vispārēju pieeju par Padomes nostāju pirmajā lasījumā.
   Ar grozīto regulu ievieš tehnoloģiskus uzlabojumus, kam būs nozīmīga ietekme uz digitālo
   tahogrāfu specifikācijām. Šajā sakarā Padome iekļāva apsvērumu, saskaņā ar kuru "Komisija
   veiks piemērotus pasākumus ANO/EEK, lai nodrošinātu vajadzīgo saskaņotību starp
   Regulu (EEK) Nr. 3821/85 un AETR nolīgumu". Komisijas paziņojumā "Digitālais tahogrāfs:
   Turpmāko pasākumu ceļvedis"3 arī uzsvērta vajadzība pielāgot AETR, lai to saskaņotu ar
   jaunāko attīstību tahogrāfu jomā.
   Sūdzības no ārpus ES AETR līgumslēdzējām pusēm
   Komisija 2009. gadā pieņēma Regulu (ES) Nr. 1266/20094, kas cita starpā risina tā saucamo
   "vienas minūtes problēmu"5 (no 2011. gada 1. oktobra) un ar ko ieviesa otro kustības sensoru
   1
           Eiropas Parlamenta un Padomes 2006. gada 15. marta Regula (EK) Nr. 561/2006, ar ko paredz dažu
           sociālās jomas tiesību aktu saskaņošanu saistībā ar autotransportu, groza Padomes Regulu (EEK)
           Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85,
           OV L 102, 11.4.2006., 1. lpp.
   2
           Padomes 1985. gada 20. decembra Regula (EEK) Nr. 3821/85 par reģistrācijas kontrolierīcēm, ko
           izmanto autotransportā, OV L 370, 31.12.1985., 8. lpp.
   3
           COM(2011) 454 galīgā redakcija.
   4
           Komisijas 2009. gada 16. decembra Regula (ES) Nr. 1266/2009, ar kuru tehnikas attīstībai pielāgo
           Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, OV L
           339, 22.12.2009., 3. lpp.
LV                                                     2                                                      LV
 ---pagebreak---    (no 2012. gada 1. oktobra). Visiem tahogrāfiem, kas uzstādīti transportlīdzekļos pēc šiem
   datumiem, bija vai būs jāatbilst jaunajām tehniskajām prasībām. Atbilstīgi nolīguma
   22.a pantam ārpus ES AETR līgumslēdzējas puses tiek automātiski pakļautas šīm jaunajām
   saistībām.
   Saskaroties ar šīm izmaiņām Eiropas Savienībā, Krievijas Federācija, Baltkrievija, Ukraina un
   Turcija ir arvien neapmierinātākas ar 22.a panta mehānisma automātisku piemērošanu, kuru
   tās uzskata par nelīdzsvarotu un neadekvātu, lai nodrošinātu saskaņotu digitālā tahogrāfa
   ieviešanu. Tās 2011. gadā lūdza kompetento iestādi — ANO/EEK Autotransporta darba grupu
   (SC.1) — oficiāli risināt šo jautājumu. Reaģējot uz šo pieprasījumu, SC.1 2011. gada
   septembrī nolēma izveidot AETR ekspertu grupu, lai apspriestu pašreizējo situāciju AETR un
   iesniegtu priekšlikumus par to, kā grozīt nolīgumu.
   ES kopējas nostājas nepieciešamība AETR
   AETR ekspertu grupa satikās divreiz — 2012. gada 2. martā un 6. jūnijā. Minēto apspriežu
   laikā ārpus ES līgumslēdzējas puses apstiprināja savu vēlmi atrast pieņemamu risinājumu, kas
   ļauj tām iesaistīties lēmumu pieņemšanas procesā, un iesniedza konkrētus priekšlikumus, lai
   to panāktu:
   (a)      Pirmkārt, Krievijas Federācija iesniedza priekšlikumu jaunam 22.a pantam, kas
            pašreizējo ES acquis transponēšanas mehānismu AETR aizstās ar lēmumu
            pieņemšanas procesu, kurā piedalīsies visas AETR līgumslēdzējas puses. Tiks
            izveidota administratīva komiteja, kuras sastāvā ir visas līgumslēdzējas puses, un tā
            tiks pilnvarota noteikt digitālo tahogrāfu specifikācijas. Katrai līgumslēdzējai pusei
            būs viena balss, un lēmumi tiks pieņemti ar vienkāršu klātesošo un balsojošo locekļu
            balsu vairākumu. Nebūs vajadzīgs kvorums ar pusi no līgumslēdzējām pusēm.
   (b)      Turcija lūdza ES padarīt pieejamu TACHOnet, piedāvājot tehnisku risinājumu, kas
            atbilst visu līgumslēdzēju pušu vajadzībām attiecībā uz privātumu un izmaksām.
            Jāatzīmē, ka pašreiz savienojumi ar TACHOnet notiek brīvprātīgi, izmantojot sui
            generis risinājumus, bet populārākais no tiem ir izmantot netiešu savienojumu,
            izmantojot attiecīgās ES dalībvalsts sTesta piekļuves punktu (tikai Horvātija un
            bijusī Dienvidslāvijas Maķedonijas Republika izmanto tiešu sTesta savienojumu).
   (c)      Ukraina un Turcija jautāja, vai būs iespējams, ka ES pievienojas AETR, jo tai ir
            izšķiroša loma tahogrāfa attīstībā. Tas garantētu un vienkāršotu vajadzīgo pastāvīgo
            ES tiesību aktu saskaņošanu ar AETR attīstību.
   Turklāt tika ierosināts, ka turpmākā administratīvā komiteja ne tikai jāpilnvaro pieņemt
   digitālā tahogrāfa tehnisko specifikāciju, bet arī grozīt sociālos noteikumus, kas ir AETR
   darbības jomā. Tomēr Komisija uzskata, ka šis ierosinājums ir ārpus priekšlikuma jomas,
   pašlaik nav pamatots, un neplāno ierosināt jebkādu turpmāku rīcību.
   Nākamās ekspertu grupas tikšanās ir plānotas 2012. gada 25. oktobrī un 3. decembrī.
   Sagaidāms, ka ES tiks lūgts pieņemt skaidru nostāju, lai ekspertu grupa var pabeigt darbu.
   Ņemot vērā priekšlikumu nozīmīgumu un darbības jomu un tā kā jautājumi, uz kuriem
   5
           Noapaļošana līdz 60 sekundēm, reģistrējot braukšanas laiku gadījumā, ja notiek bieža un īsa apstāšanās.
LV                                                      3                                                          LV
 ---pagebreak---    attiecas AETR, ir ES ekskluzīvā kompetencē, tad nebūs pietiekama vienkārša koordinācija uz
   vietas un būs nepieciešama formāla koordinēta nostāja ES līmenī.
   2. IEROSINĀTIE AETR GROZĪJUMI
   Ņemot vērā iepriekš minēto, varētu apsvērt iespēju saglabāt pašreizējo 22.a panta mehānismu
   un apturēt AETR ekspertu grupas pašreizējās apspriedes. Tomēr tas nebūtu patiess risinājums.
   Tādā gadījumā ir paredzams, ka sociālie un tahogrāfa noteikumi vairs netiktu pareizi īstenoti
   ārpus ES AETR valstīs. Tamlīdzīgas deklarācijas jau ir izteikusi Krievija, Baltkrievija un
   Ukraina. Tās brīdināja, ka vairs neatzīs pienākumu izmantot ierīci, kuras tehnisko būtību tās
   nevar ietekmēt.
   Jāatzīmē, ka no ES reģistrēto pārvadātāju starptautiskajiem pārvadājumiem vidēji ES 8 % ir
   uz trešām valstīm, lielākā daļa — uz AETR valstīm. Dažās dalībvalstīs transporta īpatsvars uz
   ārpus ES AETR valstīm var būt vairāk nekā 30 %. Turklāt ES saviem AETR partneriem ir
   ražoto preču neto eksportētāja, un lielāko daļu no šīm precēm transportē ES pārvadātāji.
   Tādējādi visi strīdi starp ES un tās AETR partneriem kaitē ES kravu autopārvadājumu nozarei.
   Nesenie notikumi Krievijā rada papildu grūtības. Krievijas autoparku, kas varētu būt Eiropas
   sociālās jomas noteikumu darbības jomā, lēš 4 līdz 5 miljonu transportlīdzekļu apjomā.
   Pašlaik tikai neliels šo transportlīdzekļu procents veic starptautisku transportu AETR darbības
   zonā un ir aprīkoti ar tahogrāfiem. Tomēr šī situācija mainīsies, jo Krievija ir nolēmusi
   2012. gadā noteikt obligātu tahogrāfu izmantošanu pārvadājumiem valsts teritorijā. Tāpēc ir
   iespējams, ka Krievija arvien vairāk slieksies izmantot savus tahogrāfus transportam ES.
   Tādēļ nepārprotami ES būtu ieinteresēta piedalīties esošās tahogrāfa sistēmas pārskatīšanā.
   Ņemot vērā iepriekš minēto, Komisija ierosina AETR ekspertu grupā pieņemt ES nostāju
   attiecībā uz šādiem AETR grozījumiem.
   a. 22.a panta izmaiņas
   22.a panta izmaiņas liktu izveidot administratīvo komiteju Ženēvā ANO/EEK aizgādībā. Tā
   rezultātā ārpus ES AETR partneri spēs ietekmēt tahogrāfa pielāgošanu tehnikas attīstībai,
   izmantojot administratīvo komiteju. Šai jaunizveidotajai AETR komitejai būtu jāpieņem
   lēmumi ar vienkāršu vai kvalificētu balsu vairākumu.
   Šis scenārijs varētu radīt saskaņotības problēmas starp tām specifikācijām, ko Ženēvā
   apstiprinājusi administratīvā komiteja, un prasībām, ko pieņēmusi Komisija pēc atzinuma,
   kuru sniegusi Komiteja par pielāgošanu tehnikas attīstībai, kas izveidota ar Regulu (EEK)
   Nr. 3821/85. Iespējamā nesaskaņotība skartu tās komitejas pilnvaras, kura izveidota saskaņā
   ar Regulu (EEK) Nr. 3821/85, un dalībvalstīm un ES prasītu lielākas pūles koordinēt nostāju,
   kas jāpieņem ANO/EEK struktūrās, jo Komisija nevarētu oficiāli paust savu nostāju. Ja ES
   kļūst par AETR līgumslēdzēju pusi, koordinēto Savienības nostāju izteiks Eiropas Komisija.
   Turklāt 22.a panta izmaiņas pieprasa stingrus nosacījumus attiecībā uz balsošanas kārtību, par
   ko vienojusies jaundibinātā AETR komiteja. Citādi var gadīties, ka, neatkarīgi no iespējamās
   ES iekšējās koordinācijas, to dalībvalstu skaits, kas ir klāt komitejas sanāksmē, varētu būt
   nepietiekams, lai iebilstu pret nepieņemamiem grozījumiem, ko ierosinājuši ārpus ES partneri.
   Piemēram, saskaņā ar ekspertu grupas pirmajā sanāksmē iesniegto Krievijas Federācijas
   priekšlikumu lēmumi būtu jāpieņem ar vienkāršu klātesošo un balsojošo locekļu balsu
   vairākumu, ar vajadzīgo kvorumu — pusi no pašreizējās 51 AETR līgumslēdzējas puses.
   Praksē tas varētu nozīmēt, ka lēmumus varētu pieņemt, ja piedalās vismaz 26 līgumslēdzējas
LV                                                 4                                               LV
 ---pagebreak---    puses un ir vismaz 14 balsis "par". Pašlaik sanāksmēs, kas veltītas AETR jautājumiem,
   visbiežāk piedalās tikai 6-7 ES dalībvalstis. Gluži pretēji, lielās ārpus ES ieinteresētās puses
   (Krievija, Turcija, Ukraina) piedalās vienmēr, un tās ir pierādījušas ievērojamu spēju
   vajadzības gadījumā mobilizēt citas līgumslēdzējas puses no NVS vai Vidusāzijas valstīm
   (piemēram, Baltkrieviju, Kazahstānu).
   b. 14. panta izmaiņas nolūkā atļaut ES pievienošanos AETR
   Ņemot vērā iepriekš minēto, būtu jāparedz ES pievienošanās AETR. ES pievienošanās
   saglabātu ES dominējošo stāvokli tahogrāfa specifikācijas noteikšanā. Tas garantētu ES
   tiesību aktu un AETR saskaņotu attīstību, jo Ženēvā pieņemtie noteikumi būtu tieši
   piemērojami ES iekšējā tiesību sistēmā pēc to publicēšanas Eiropas Savienības Oficiālajā
   Vēstnesī. Dalībvalstīm tas palīdzēs novērst juridisku neskaidrību par to, vai noteicošie ir
   AETR vai ES tahogrāfa noteikumi.
   Šīs izmaiņas prasītu grozīt AETR 14. pantu, lai atļautu piedalīties reģionālās integrācijas
   organizācijām. Pati pievienošanās būtu jāveic otrajā posmā, Padomei pieņemot lēmumu pēc
   Komisijas priekšlikuma.
   Ir svarīgi atgādināt, ka AETR nolūkos pārvadājumi starp ES dalībvalstīm tiek uzskatīti par
   iekšzemes pārvadājumiem (AETR attiecas tikai uz starptautiskajām transporta operācijām).
   Šāda vienmēr ir bijusi ES un tās dalībvalstu nostāja. Kad 1970. gados dalībvalstis, kas tajā
   laikā veidoja Kopienas, pievienojās AETR, tās pieņēma atrunu, kas apstiprināja šo principu.
   Principu turpina piemērot, neskatoties uz to, ka dažas ES dalībvalstis pievienojās AETR
   līgumam pirms pievienošanās ES un tādēļ nepieņēma iepriekš minēto atrunu. Tādējādi,
   pievienojoties Eiropas Savienībai būtu jāpieņem līdzīga atruna, kas tādējādi ES atļautu
   turpināt izstrādāt savu digitālo tahogrāfu izmantošanai ES iekšējiem pārvadājumiem.
   No tā izriet, ka administratīvās komitejas balsošanas noteikumi jāizstrādā tā, lai nodrošinātu
   ES ietekmīgu lomu šajā procesā. Piemēram, ar kvalificētu balsu vairākumu, kas ir divas
   trešdaļas no tiem, kas bijuši klāt un piedalās balsošanā (ES nodrošina apvienotas 27 balsis no
   tagadējās 51 līgumslēdzējas puses, kuru klātbūtne iespējama). Būtu vajadzīgs kvorums ar pusi
   no līgumslēdzējām pusēm. ES koordinēs savu nostāju, pamatojoties uz Komisijas
   ierosinājumu, izmantojot LESD 218. panta 9. punkta procedūru, kas ļauj Padomei Savienības
   vārdā pieņemt nostāju struktūrā, kas izveidota ar nolīgumu.
   Jāatzīmē, ka šāds risinājums atspoguļo parasto praksi starptautiskajos tehniskajos nolīgumos.
   Piemēram, izklāstītā procedūra būtu pilnīgi tāda pati kā tā, kas norādīta tā sauktajā
   "Pārskatītajā 1958. gada nolīgumā" par transportlīdzekļu tipa apstiprinājumu6.
   Paredzētā Savienības pievienošanās būtu saskaņā ar Tiesas tā saukto "AETR judikatūru".
   Tiesa 1971. gadā savā vēsturiskajā spriedumā7 atzina, ka tādu transportlīdzekļu apkalpes
   darba joma, ko izmanto autosatiksmē ar trešām valstīm, ir Kopienas ekskluzīvā kompetencē,
   un izveidoja paralēlisma principu starp iekšējām un ārējām pilnvarām8. ES ir ārēja ekskluzīva
   6
           Nolīgums par vienotu tehnisko prasību apstiprināšanu riteņu transportlīdzekļiem, aprīkojumam un
           detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu
           savstarpējai atzīšanai, kas piešķirti, pamatojoties uz šīm prasībām, 2. pārstrādātais izdevums, ieskaitot
           grozījumus, kas stājās spēkā 1995. gada 16. oktobrī, OV L 346, 17.12.1997., 81. – 94. lpp.
   7
           Eiropas Kopienu Tiesas spriedums lietā AETR, Lieta 22/70 (1971. gada 31. marts).
   8
           Konkrēti Tiesa atzina, ka "tādā mērā, kādā Kopienas noteikumi izsludināti, lai sasniegtu Līgumā
           noteiktos mērķus, dalībvalstis ārpus darbības saistībā ar Kopienas iestādēm nevar uzņemties saistības,
LV                                                         5                                                         LV
 ---pagebreak---    kompetence jautājumos, kurus risina AETR, saskaņā ar LESD 3. panta 2. punktu, jo AETR
   ietekmē kopīgos noteikumus, ko jau sen ir pieņēmusi Eiropas Savienība, kā to parādīja
   Eiropas Kopienu Tiesas prakse AETR lietā. Papildu arguments ir tāds, ka Regulas (EK)
   Nr. 561/2006 10. apsvērumā ir paredzēts, ka, ņemot vērā to, ka AETR priekšmets ir šīs regulas
   darbības jomā, pilnvaras apspriest un noslēgt nolīgumu ir Eiropas Savienībai9.
   Turklāt atbilstoši Padomes 1977. gada 12. decembra Regulas (EEK) Nr. 2829/77 par Eiropas
   līgumu attiecībā uz transportlīdzekļu apkalpju darbu starptautiskajos autopārvadājumos
   (Accord Européen sur les Transports Routiers — AETR)10, stāšanos spēkā 3. pantā noteikts,
   ka "Kopienai jāpanāk vienošanās ar trešām valstīm saskaņā ar AETR 2. panta 2. punktu.
   Pasākumus, kas paredzēti AETR 3. panta 2. punktā, pieņem Padome pēc Komisijas
   priekšlikuma".
   c. Jauns10.a pants — vadītāja karšu valsts reģistru savstarpējie savienojumi
   Saskaņā ar Regulas (EEK) Nr. 3821/85 IB pielikuma 268.a prasību, kura tika ieviesta ar
   Komisijas Regulu (ES) Nr. 1266/2009, dalībvalstīm ir pienākums datu apmaiņu veikt
   elektroniski, lai nodrošinātu izdodamās autovadītāja tahogrāfa kartes unikalitāti. Šis
   pienākums saskaņā ar 22.a pantu attiecas arī uz ārpus ES AETR līgumslēdzējām pusēm.
   Lai veicinātu atbilstību šai prasībai ES līmenī, Komisija ir izstrādājusi un veiksmīgi īsteno
   TACHOnet — lietojumprogrammas, kas ļauj savstarpēji savienot vadītāja karšu valstu
   reģistrus, lai visā Eiropā pārbaudītu šādas kartes unikalitāti nolūkā novērst krāpšanu. Pašlaik
   TACHOnet juridiskais pamats ir Komisijas ieteikums11, kuru aizstās ar īpašu noteikumu, ko
   ietvers Regulas (EEK) Nr. 3821/85 grozījumā, ko patlaban apspriež Eiropas Parlamentā un
   Padomē.
   Ierosinātos AETR grozījumus būtu jāizmanto, lai ieviestu jaunu pantu (10.a pantu) AETR
   tekstā, kas padarītu pārredzamākas saistības, kas noteiktas ar 268.a prasību, un apstiprinātu
   datu elektroniskās apmaiņas attiecībā uz vadītāja kartēm starp līgumslēdzējām pusēm obligāto
   raksturu. Tas padarīs vispārīgāku un dzīvotspējīgāku sen piekopto praksi, ko jau ieviesušas
   vairākas ārpus ES līgumslēdzējas puses, kuras brīvprātīgi izlēmušas pievienoties TACHOnet,
   pamatojoties uz divpusējiem nolīgumiem ar atsevišķām dalībvalstīm.
   Saskaņā ar Direktīvu 95/46/EK12 datu pārsūtīšana ir iespējama tikai uz tām trešajām valstīm,
   kuras nodrošina pietiekamu personas datu aizsardzību. Tādēļ jaunajā 10.a pantā ir ierosināts
   iekļaut līgumslēdzēju pušu pienākumu nodrošināt atbilstīgu personas datu aizsardzības līmeni.
   Direktīvas 25. panta 2. punktā ir noteikts, ka aizsardzības līmeņa pietiekamība, kuru sniedz
   kāda trešā valsts, ir jāizvērtē, ņemot vērā apstākļus, tostarp datu raksturu un ierosinātās datu
           kas var ietekmēt šos noteikumus vai mainīt to darbības jomu". Turklāt "Šīs Kopienas pilnvaras izslēdz
           iespēju, ka dalībvalstīm ir konkurējoša kompetence, jo visi pasākumi, kas veikti ārpus Kopienas
           iestādēm, būtu nesaderīgi ar kopējā tirgus vienotību un Kopienas tiesību aktu vienādu piemērošanu."
   9
           Ar Regulas (EEK) Nr. 3820/85 3. pantu šo ES kompetenci noteica skaidri: "Kopiena iesaistās
           apspriedēs ar trešajām valstīm, ja šādas apspriedes vajadzīgas šīs regulas ieviešanai." Skat. arī
           Regulas (EEK) Nr. 543/69 3. pantu.
   10
           OV L 34, 24.12.1977., 11. lpp.
   11
           Komisijas 2010. gada 13. janvāra Ieteikums par elektronisko datu drošu apmaiņu starp dalībvalstīm,
           pārbaudot izdodamo vadītāja karšu unikalitāti, OV L9/10, 14.1.2010.
   12
           Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību
           attiecībā uz personas datu apstrādi un šādu datu brīvu apriti.
LV                                                         6                                                     LV
 ---pagebreak---    apstrādes darbības mērķi. Šajā sakarā ir jānorāda, ka datu par tahogrāfa kartēm jutīgums ir
   diezgan zems. Valstu reģistros (ES iekšienē savstarpēji savienoti, izmantojot TACHOnet)
   uzglabātā informācija ir ierobežota un diezgan vispārīga (vadītāja vārds un uzvārds,
   dzimšanas datums un, ja iespējams, dzimšanas vieta, vadītāja apliecības numurs un valsts, kas
   izsniegusi vadītāja apliecību, vadītāja kartes statuss un vadītāja kartes numurs), un jebkurā
   gadījumā tā jau ir pilnībā pieejama trešo valstu kontrolieriem, veicot pārbaudes uz ceļiem.
   Iestādes, kam ir piekļuve šai informācijai, tiks ierobežotas līdz karšu izdevējiestādei un
   kontrolieriem, kuri ir norīkoti pārbaudīt atbilstību noteikumiem par vadīšanas laikposmiem un
   atpūtas laikposmiem profesionāliem autovadītājiem. Turklāt elektroniskā informācijas
   apmaiņa ir tikai tāpēc, lai garantētu, ka AETR līgumslēdzēju pušu valsts reģistros vienam
   vadītājam nav vairākas aktīvas vadītāja kartes.
   Ņemot vērā iepriekš minēto, var pamatoti uzskatīt, ka visas vai gandrīz visas AETR
   līgumslēdzējas puses ir spējīgas nodrošināt personas datu atbilstošu aizsardzības līmeni
   attiecībā uz tahogrāfa kartēm. Jebkurā gadījumā saskaņā ar direktīvas 25. panta 4. punktu, ja
   tiek konstatēts, ka trešā valsts nenodrošina pietiekamu aizsardzības līmeni, dalībvalstīm būtu
   jāļauj veikt vajadzīgos pasākumus, lai novērstu jebkādu datu nosūtīšanu uz attiecīgo valsti.
   Turklāt jāatzīmē, ka TACHOnet izmanto ES iekšējo saziņas sistēmu (sTESTA), attiecībā uz
   kuru pastāv eksporta un īstenošanas ierobežojumi, ko piemēro dažām ārpus ES valstīm. No
   ārpus ES valstīm tikai tām AETR valstīm, kas kandidē uz pievienošanos ES, ir nodrošināta
   iespēja tieši pieslēgties TACHOnet, izmantojot sTESTA. Papildus tam dažas valstis varētu uz
   brīvprātības pamata organizēt netiešu savienojumu ar atsevišķām dalībvalstīm, pamatojoties
   uz minētajiem divpusējiem nolīgumiem. Tomēr otrais risinājums ir apgrūtinošs iesaistītajām
   pusēm, nav optimāls, jo vairākkārt palielina savienojuma punktu skaitu un neaptver visas
   līgumslēdzējas puses.
   Tādēļ būtu jāizveido alternatīva IT sistēma, kas piedāvātu ārpus ES līgumumslēdzējām pusēm
   alternatīvu informācijas apmaiņu ar elektroniskiem līdzekļiem ar dalībvalstīm (un
   kandidātvalstīm), ņemot vērā pašreizējos TACHOnet un sTESTA sistēmu drošības
   ierobežojumus. Komisija gatavojas uzsākt pētījumu, lai noteiktu pieejamās tehniskās iespējas,
   piemēram, drošu interneta savienojumu izmantošanu. Minētā pētījuma rezultātiem jābūt
   pieejamiem 2013. gada beigās.
   3. AETR PĀRSKATĪŠANAS PROCEDŪRA
   AETR 20. un 21. pants nosaka mehānismu nolīguma pārskatīšanai. 21. pantam ir īpaša nozīme
   ES, jo tas atļauj "klusas" pārskatīšanas procedūru, kurā nav paredzēta ierosināto grozījumu
   ratificēšana, ko veic līgumslēdzējas puses. Tā kā šī procedūra neparedz oficiālu sarunu
   procedūru, ir lietderīgi izmantot Padomes lēmumu, ar kuru izveido kopēju nostāju.
   Saskaņā ar ES nostāju, kas pieņemta saskaņā ar LESD 218. panta 9. punktu, dalībvalstis
   kopīgi rīkojas Savienības interesēs, iesaistoties AETR pārskatīšanā, saskaņā ar pienākumu
   patiesi sadarboties saskaņā ar LES 4. panta 3. punktu.
   Ņemot vērā laiku, kas vajadzīgs, lai pabeigtu AETR grozīšanai nepieciešamās procedūras, ir
   lietderīgi rast pagaidu risinājumus, lai apspriestos ar AETR valstīm par ES līmenī
   pieņemtajiem lēmumiem par tahogrāfa izmaiņām. Šajā sakarā Komisija savā priekšlikumā par
   Regulas (EEK) Nr. 3821/85 grozījumiem jau ir ierosinājusi izveidot "Tahogrāfa jautājumu
   forumu", kurā būtu iesaistīti eksperti no ES dalībvalstīm un ārpus ES līgumslēdzējām pusēm.
   Komisijas nodoms ir izmantot šo forumu, pirms pieņemt lēmumus par IB pielikuma
   tehniskiem atjauninājumiem.
LV                                                  7                                             LV
 ---pagebreak---                                                                2012/0284 (NLE)
                                                 Priekšlikums
                                           PADOMES LĒMUMS
      par nostāju, kas Eiropas Savienības vārdā jāpieņem Apvienoto Nāciju Organizācijas
     Eiropas Ekonomikas komisijas Eiropas līguma attiecībā uz transportlīdzekļu apkalpju
                darbu starptautiskajos autopārvadājumos (AETR ) ekspertu grupā
                                         (Dokuments attiecas uz EEZ)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 90. pantu saistībā ar
   218. panta 9. punktu,
   ņemot vērā Eiropas Komisijas priekšlikumu,
   pēc tam, kad ir informēts Eiropas Parlaments,
   tā kā:
   (1)     Kā norādījusi Tiesa13, transportlīdzekļu apkalpju darbs autotransporta jomā ir Eiropas
           Savienības ekskluzīvā ārējā kompetence. Šī kompetence iekšēji ir izmantota, jo īpaši,
           pieņemot Padomes 1969. gada 25. marta Regulu (EEK) Nr. 543/69 par dažu sociālās
           jomas tiesību aktu saskaņošanu attiecībā uz autotransportu14 un Padomes 1985. gada
           20. decembra Regulu (EEK) Nr. 3820/85 par dažu sociālās jomas tiesību aktu
           saskaņošanu attiecībā uz autotransportu15, Padomes 1985. gada 20. decembra
           Regulu (EEK) Nr. 3821/85 par reģistrācijas kontrolierīcēm, ko izmanto
           autotransportā16, un nesenāk — Eiropas Parlamenta un Padomes Regulu (EK)
           Nr. 561/200617. Ņemot vērā to, ka AETR priekšmets ir Regulas (EK) Nr. 561/2006
           darbības jomā, pilnvaras apspriest un noslēgt nolīgumu ir Savienībai. Noteikumi par
           transportlīdzekļu apkalpju darbu, kuras iesaistītas pārvadājumos trešās valstīs, tostarp
           noteikumi par reģistrācijas iekārtām, ko izmanto, lai nodrošinātu to atbilstību, ir
           saskaņā ar ES noteikumiem un saskaņā ar AETR nolīgumu. Ir svarīgi, lai šie noteikumi
           tiktu saskaņoti.
   13
           Eiropas Kopienu Tiesas spriedums lietā AETR, Lieta 22/70 (1971. gada 31. marts).
   14
           OV L 77, 29.3.1969., 49. lpp.
   15
           OV L 370, 31.12.1985., 1. lpp.
   16
           OV L 370, 31.12.1985., 8. lpp.
   17
           OV L 102, 11.4.2006., 1. lpp.
LV                                                     8                                            LV
 ---pagebreak---    (2) Īpašie apstākļi, kādos notika AETR pārrunas, izņēmuma kārtā tomēr garantē kārtību,
       kādā Savienības dalībvalstis, rīkojoties saskaņoti, katra atsevišķi deponē ratifikācijas
       vai pievienošanās instrumentus, bet tomēr darbojas Savienības interesēs un vārdā.
   (3) Nākamā ekspertu grupas sanāksme notiks 2012. gada 3. decembrī. Šajā sanāksmē
       ekspertu grupa, iespējams, pārbaudīs priekšlikumus, kuri izraisa AETR grozījumu.
       Tam būs juridiskas sekas, kā minēts LESD 218. panta 9. punktā.
   (4) ES dalībvalstīm, kā AETR līgumslēdzējām pusēm, ir pienākums sadarboties, lai
       iedarbinātu AETR nolīguma pārskatīšanas mehānismu, kas jo īpaši noteikts tā
       21. pantā, saskaņā ar Padomes 1977. gada 12. decembra Regulu (EEK) Nr. 2829/77
       par Eiropas vienošanās par tādu transporta līdzekļu apkalpes darbu, kas iesaistīti
       starptautiskajā autotransportā (AETR) stāšanos spēkā18, un atbilstoši lojālas sadarbības
       pienākumam saskaņā ar LES 4. panta 3. punktu.
   (5) Lai panāktu reģistrācijas kontrolierīču, ko izmanto autotransportā (tahogrāfs),
       saskaņošanu visā Eiropā, ir svarīgi, lai tiktu izmantots unikāls lēmumu pieņemšanas
       process, kurā ņemtas vērā Eiropas Savienības prerogatīvas un to trešo valstu intereses,
       kas ir AETR nolīguma līgumslēdzējas puses.
   (6) AETR nolīguma 22.a pants šobrīd paredz, ka grozījumus Padomes Regulā (EEK)
       Nr. 3821/85 attiecībā uz digitālo tahogrāfu automātiski pārņem visas AETR
       līgumslēdzējas puses bez jebkādas oficiālas apspriešanās, pirms Eiropas Savienība
       pieņem izmaiņas. Kā izklāstīts Komisijas paziņojumā "Digitālais tahogrāfs: Turpmāko
       pasākumu ceļvedis"19 pašreizējais mehānisms apdraud pareizu un saskaņotu to
       pasākumu īstenošanu, kas iekļauti Padomes Regulas (EEK) Nr. 3821/85 un digitālo
       tahogrāfu ierosinātajā pārskatīšanā, ko būtu jāveic līgumslēdzējām pusēm, kas nav ES
       dalībvalstis. Tādēļ Eiropas Savienības interesēs ir uzlabot lēmumu pieņemšanas
       procesu attiecībā uz digitālo tahogrāfu un attiecīgi grozīt AETR 22.a pantu Apvienoto
       Nāciju Organizācijas Eiropas Ekonomikas komisijā (ANO/EEK) radot administratīvo
       komiteju, kas definētu tahogrāfa tehniskās specifikācijas visai AETR zonai.
   (7) AETR nolīguma īpatnības un paredzētais lēmumu pieņemšanas process ar 22.a pantu
       jaunizveidotajā komitejā papildus tam, ka Eiropas Savienībai ir ekskluzīva
       kompetence attiecībā uz transportlīdzekļu apkalpju darbu, ko izmanto autotransportā,
       attaisno Eiropas Savienības pievienošanos AETR, kas būtu saskaņā arī ar Tiesas
       spriedumu AETR lietā 22/70, kā arī garantētu efektīvu ES interešu pārstāvēšanu
       ANO/EEK procesā. Pēc pievienošanās Savienības nostāju, ko Padome pieņēmusi
       saskaņā ar LESD 218. panta 9. punktu, ES vārdā izteiks Komisija, kas administratīvajā
       komitejā pārstāvēs visu dalībvalstu balsis.
   (8) Pašlaik ar AETR 14. pantu pievienošanās AETR netiek atvērta struktūrām, kas nav
       ANO/EEK valstis un valstis, kas iekļautas ANO/EEK padomdevēja statusā. Šā
       iemesla dēļ, lai ļautu Eiropas Savienības pievienošanos AETR, 14. pants būtu jāgroza
       un jānosaka, ka Eiropas reģionālās integrācijas organizācijas var pievienoties AETR.
   18
       OV L 334, 24.12.1977., 11. lpp.
   19
       COM(2011) 454 galīgā rerdakcija.
LV                                             9                                                LV
 ---pagebreak---    (9)     Lai efektīvi īstenotu Regulas (EEK) Nr. 3821/85 IB pielikuma 268.a prasību un lai
           nodrošinātu vadītāja kartes efektīvāku kontroli AETR jomā, un lai atvieglotu
           kontrolieru uzdevumus, būtu jāizveido valstu elektroniskie reģistri un jāparedz šo
           reģistru savstarpēja savienošana. Savienošanas noteikumi būtu jāizstrādā, ievērojot
           līgumslēdzēju pušu iekšējās drošības prasības un garantējot to personas datu, ar
           kuriem apmainās, aizsardzību pietiekami augstā līmenī saskaņā ar augstākajiem
           starptautiskajiem standartiem,
   IR PIEŅĒMUSI ŠO LĒMUMU.
                                              1. pants
   1) Savienības nostāja Eiropas līguma attiecībā uz transportlīdzekļu apkalpju darbu
   starptautiskajos autopārvadājumos (AETR ) ekspertu grupā ir saskaņā ar šā lēmuma
   pielikumu, un to pauž dalībvalstis, kas ir AETR locekles, rīkojoties kopīgi Savienības
   interesēs.
   Dalībvalstis paziņo šos ierosinātos grozījumus Apvienoto Nāciju                Organizācijas
   ģenerālsekretāram saskaņā ar AETR 21. panta 1. punktā minēto procedūru.
   2) Par formālām un sīkām izmaiņām šajā nostājā var vienoties, neizdarot grozījumus tajā.
                                              2. pants
   Šis lēmums ir adresēts dalībvalstīm.
   Šis lēmums stājas spēkā [ ....].
   Briselē,
                                               Padomes vārdā —
                                               priekšsēdētājs
LV                                               10                                             LV
 ---pagebreak---                                            I PIELIKUMS
   22.a panta jaunais formulējums (1B papildinājuma grozījumu procedūra)
   Nolīguma 22.a pantu aizstāj ar šādu:
   1. Izveido Administratīvo komiteju, kura atbild par lēmumu pieņemšanu attiecībā uz šā
       nolīguma 1B papildinājuma grozījumiem. Administratīvo komiteju veido visas nolīguma
       līgumslēdzējas puses.
   2. Administratīvā komiteja ir Ženēvā. Tās sanāksmes parasti notiek Ženēvā. Komiteja var
       nolemt noturēt sanāksmes citās vietās.
   3. ANO Eiropas Ekonomikas komisijas izpildsekretārs nodrošina komitejai pienācīgus
       sekretariāta pakalpojumus.
   4. Komiteja reizi divos gados ievēl priekšsēdētāju un divus priekšsēdētāja vietniekus.
   5. Apvienoto Nāciju Organizācijas ģenerālsekretārs sasauc Administratīvo komiteju
       Apvienoto Nāciju Organizācijas Eiropas Ekonomikas komisijas aizgādībā, ja vajadzīgs,
       un jebkurā gadījumā vienu reizi gadā.
   6. Jebkura līgumslēdzēja puse var ierosināt grozījumus šā nolīguma 1B papildinājumā.
       Ikvienu grozījumu priekšlikumu iesniedz rakstiski Eiropas Ekonomikas komisijas
       sekretariātam 3 mēnešus pirms administratīvās komitejas sanāksmes, kurā paredzēts to
       pieņemt. Jebkura ierosinātā grozījuma tekstu paziņo trīs EEK valodās visām
       līgumslēdzējām pusēm vismaz vienu mēnesi pirms administratīvās komitejas sanāksmes,
       kurā paredzēts to pieņemt.
   7. Lai Administratīvā komiteja varētu pieņemt lēmumus, vajadzīgs kvorums ne mazāk kā
       puse plus viena no līgumslēdzējām pusēm. Lai noteiktu kvorumu, reģionālās integrācijas
       organizācijas, kas ir šā nolīguma līgumslēdzējas puses, balso ar savu dalībvalstu balsu
       skaitu bez to klātbūtnes balsošanā.
   8. Administratīvā komiteja pieņem lēmumus ar klātesošo un balsojošo līgumslēdzēju pušu
       balsu vairākumu.
   9. Lai pieņemtu lēmumus, katrai līgumslēdzējai pusei ir viena balss. Nolīguma
       līgumslēdzēju pušu reģionālās integrācijas organizācijas pārstāvis balso ar to veidojošo
       dalībvalstu balsīm bez to klātbūtnes balsošanā.
   10. Ja priekšlikums par grozījumiem šā nolīguma 1B papildinājumā liek grozīt citus nolīguma
       pantus vai pielikumus, grozījumi papildinājumā nevar stāties spēkā pirms to grozījumu
       stāšanās spēkā, kas attiecas uz citām nolīguma daļām. Ja šādā gadījumā 1B papildinājuma
       grozījumus iesniedz vienlaikus ar grozījumiem, kas attiecas uz citām nolīguma daļām, to
       spēkā stāšanās datumu nosaka līdz datumam, kas noteikts saskaņā ar procedūras
       piemērošanu, kura vispārīgi aprakstīta 21. pantā, ņemot vērā termiņu, kas norādīts
       1B papildinājuma grozījumos, gadījumā, kas paredzēts ar šā panta 7. punktu.
LV                                                11                                            LV
 ---pagebreak---                                            II PIELIKUMS
   14. panta iespējamais formulējums (reģionālās integrācijas organizāciju pievienošanās
   AETR )
   Nolīguma 14. pantu groza šādi:
   Iekļauj 1.a punktu:
   "Šis nolīgums ir pieejams parakstīšanai arī reģionālās integrācijas organizācijām. Šā nolīguma
   mērķiem "reģionālās integrācijas organizācija" ir organizācija, ko veido suverēnas attiecīgā
   reģiona valstis un kura ir kompetenta noteiktos jautājumos, ko regulē šis nolīgums, un ir
   pienācīgi pilnvarota parakstīt un ratificēt, pieņemt, apstiprināt šo nolīgumu vai pievienoties
   tam."
   5. punktu groza šādi:
   5. Attiecībā uz katru valsti vai reģionālās integrācijas organizāciju, kas ratificē vai
   pievienojas šim nolīgumam pēc tam, kad ir deponēts astotais ratifikācijas vai pievienošanās
   instruments, kā minēts šā panta 4. punktā, šis nolīgums stājas spēkā simt astoņdesmit dienas
   pēc tam, kad minētā valsts vai reģionālās integrācijas organizācija ir deponējusi savu
   ratifikācijas vai pievienošanās instrumentu.
LV                                                12                                              LV
 ---pagebreak---                                            III PIELIKUMS
   Jauna 10.a panta iespējamais formulējums
   1. Lai nodrošinātu, ka vadītājiem nav jau agrāk izdotas derīgas vadītāja kartes nolīguma
   pielikuma 1B papildinājuma nozīmē, līgumslēdzējas puses uztur valsts elektronisko reģistru,
   kurā ir šāda informācija par vadītāja kartēm par laikposmu, kas nav mazāks par to derīguma
   termiņu:
   - vadītāja uzvārds un vārds,
   - vadītāja dzimšanas datums un, ja iespējams, dzimšanas vieta,
   - vadītāja apliecības numurs un valsts, kas izsniegusi vadītāja apliecību (ja tas ir
   piemērojams),
   - vadītāja kartes statuss,
   - vadītāja kartes numurs.
   2. Līgumslēdzējas puses veic visus vajadzīgos pasākumus, lai nodrošinātu to, ka elektroniskie
   reģistri visā to teritorijā ir savstarpēji savienoti un pieejami karšu izdevējiestādēm un
   kontrolieriem, kuri ir iecelti, lai pārbaudītu atbilstību noteikumiem par braukšanas laiku un
   atpūtas laikposmiem profesionāliem autovadītājiem.
   3. Izdodot, aizstājot un, ja vajadzīgs, atjaunojot vadītāja karti, līgumslēdzējas puses,
   izmantojot elektronisko datu apmaiņu, pārbauda, vai vadītājam jau nav cita derīga vadītāja
   karte. Līgumslēdzējas puses nodrošina tādu personas datu pietiekama līmeņa aizsardzību, ar
   kuriem notikusi apmaiņa, saskaņā ar visaugstākajiem starptautiskajiem standartiem. Tas
   ietver, ka datu apmaiņa ir ierobežota līdz datiem, kas nepieciešami, lai veiktu šo pārbaudi, un
   tos neizmanto citiem mērķiem bez tās līgumslēdzējas puses iepriekšējas atļaujas, kura sniedz
   personas datus.
LV                                                13                                               LV